Derek Prince'i Teenistus
Vahimees, ons palju veel ööd?
Osa 1/2
Täna räägime mõnedest lõpuaegade tunnustest,
teatud suundadest, mis aina enam esinevad.
Panin sellele nimeks "Vahimees, ons palju veel ööd?".
Alustame kirjakohaga, kus need sõnad kirjas on,
Jesaja 21:11-12, loen vaid osa: "Mulle hüütakse Seirist:
"Vahimees, ons palju veel ööd? Vahimees, ons palju veel ööd?"
Siin on vahimees tööpostil, kes valvab öösel, mil enamus magab.
"Vahimees vastab: "Hommik tuleb, aga öö tuleb ka!"
See on minu teema: hommik tuleb, aga öö tuleb ka.
Valgus tuleb, kuid pimedus ka. Me ei saa vaid valgust ette näha või
ainult pimedust, need kaks on omavahel seotud.
Usun, et see aitab paljusid probleeme lahendada.
Tundub, et kristlastel on raske avardada oma mõtlemist ja
näha ühe küsimuse kahte külge.
Kaldume keskenduma ainult ühele või ainult teisele poolele.
Mõned usuvad ettemääratud saatust, mõned vaba tahet.
Kui aga usud Piiblit, siis pead tegelikult mõlemat uskuma,
nad on mõlemad seal kirjas.
Kristlased kipuvad keskenduma ühele: mina usun vaba tahet, mina saatust,
sina eksid, mul on õigus!
Mulle tundub, et kui siirad, intelligentsed,
Piiblit uskuvad kristlased on piibellikes küsimustes eriarvamusel,
siis on väga tihti, mitte küll alati, mõlemal poolel osaliselt õigus ja
osaliselt mitte, ja tõde on kuskil keskel.
Lõpuaegadega seoses on põhimõtteliselt kaks gruppi:
pessimistid ja optimistid.
Pessimistide jaoks läheb kõik halvemaks ja
neil on selle tõestuseks palju kirjakohti.
Optimistid ütlevad, et vallutame maailma,
neil on ka palju kirjakohti.
Isiklikult arvan, et kummalgi pole õigus ega kumbki ei eksi.
Tõde on keskel, segu mõlemast.
See on minu nägemus, toon teile mitmeid näiteid
sellest ühest põhimõttest Piibli erinevatest kirjakohtadest.
Kuid üritage mõista, mida proovin selgitada:
see pole kõik valgus ega kõik pimedus,
see pole üdini imeline ega ka üdini vaevaline.
Peame korrigeerima oma mõtlemist ja valmistama end
selleks nn segunenud olukorraks. See pole nii lihtne.
Toon ära mitmeid erinevaid viise, kuidas seda tõde mõista.
Kõigepealt Jesaja.. püüan öelda Inglise moodi,
kuid Ameerika moodi ütlemine võttis aastaid aega,
oleks raske tagasi minna. Prohvet nimega: J E S A J A,
peatükis 60 on üks imeline ütlus.
Heebrea keeles on mees- ja naissoost sõnad, see siin on naissoost,
see on kirjutatud Siionile, Jumala linnale, rahvale.
Usun, et Siion on kõiki hõlmav nimi Piiblis kõigile lepingu rahvastele:
see hõlmab Iisraeli, kogudust. Me kõik oma erinevatest pooltest
kuulume Siioni nime alla.
Siin ütleb: "Tõuse, paista, sest sinu valgus tuleb
ja Issanda auhiilgus koidab su kohal.
Sest vaata, pimedus katab maad ja pilkane pimedus rahvaid,
aga sinu kohal koidab Issand ja sinu kohal nähakse tema auhiilgust.
Ja rahvad tulevad su valguse juurde ning kuningad paistuse juurde,
mis sinust kumab."
Siin on väga selge näide säravast valgusest ja süngest pimedusest.
Pimeduse keskel tuleb Jumala au oma lepingu rahva peale ja
neist saab valguseallikas,
mis kutsub paljusid pimedusest välja tulema.
Pühakiri ütleb: "Rahvad tulevad su valguse juurde
ning kuningad su paistuse juurde.." Usun, et nii see saabki olema.
Usun, et Jumal külastab niimoodi kogudust oma au ja väega,
et terved rahvad pöörduvad Jumala poole.
Usun, et see on hea, kuid see ei muuda seda,
et see juhtub sügava pimeduse keskel.
Ja need, kes ei tule valguse juurde, on üha süvenevas pimeduses.
Mõlemad on aga tõsi.
Vaatame veelkord 1 Moosese 15:5, sain sellest ilmutuse.
Vahel saavad jutlustajad keset jutlustamist ilmutuse.
Jutlustasin parasjagu koguduses, kus pidin pastoriks olema,
Seattle'is, Washingtoni osariigis ja räägin teile ühe loo,
sest Jumal teeb asju omamoodi.
Mu teemaks oli: "Kui vaenlane tuleb kui üleujutus,
tõuseb Püha Vaim ta vastu."
See oli pikka aega tagasi, just oli hakatud jutlusi kassetile lindistama.
Ei teadnud, et mind lindistati, kuid seetõttu tean, mida ütlesin,
kuulasin seda hiljem.
Ütlesin: pole tähtsust, mis saatan teeb, Issanda sõna jääb ikka peale.
Kui midagi sellist jutlustad, pead olema valmis seda põhjendama.
Siis sain sellise ilmutuse, ütlesin: Egiptusel olid nõiad,
Jumalal oli Mooses, Baalil olid prohvetid,
Jumalal oli Eelija.
Siis tsiteerisin seda kirjakohta, 1 Moosese 15:5,
polnud varem sellele mõelnud: "Ja ta viis tema (Aabrahami) õue
ning ütles: "Vaata nüüd taeva poole ja loe tähti,
kui sa suudad neid lugeda!" Ja ta ütles temale:
"Nõnda saab olema sinu sugu!"
Galaatlastele 3:29 ütleb Paulus: "Kui te olete aga Kristuse päralt,
siis te olete järelikult Aabrahami sugu ja pärijad tõotuse järgi."
Seal on olukord, kus ühtki muud valgusallikat pole:
päike ei paista, kuud pole näha, sume, pime öö,
kuid tähed on olemas ja mida suurem on pimedus,
seda säravamad on tähed.
Sellised peaksime ka meie olema. Kui pimedus läheb sügavamaks,
peaksime meie pimeduses eredamalt särama.
Jõudsin nii kaugele ja ütlesin, et nii saabki lõpuaegadel olema,
kui kõik muud valgused kustuvad, siis Aabrahami järglased,
Jeesusesse, Messiasse uskujad säravad eredamalt kui kunagi varem.
Ei lasku üksikasjadesse, kuid sain teada, et on teatud sõnumid,
mida saatan ei taha, et keegi jutlustaks.
Number üks neist on, mida kogudus talle teha võib,
kui ta pihta saab, milleks ta loodud on.
Saatan ei suutnud seda sõnumit rohkem taluda,
nii et üks noor naine, kes ülistuses klaverit mängis ja esireas istus,
korraldas deemonliku stseeni täpselt kantsli ees ja
see polnud kena.
Ta oli tavaliselt väga korralik noor naine, nelipühilane ja
ta oigas ja karjus väga ebameeldival viisil
täpselt kantsli ees.
Olin just kuulutanud: mis tahes kurat ka ei teeks,
Jumalale jääb viimane sõna.
Teadsin, et pean seda kas tõestama või jutluse pooleli jätma.
Niimoodi karastusin avalikult teenima,
mul polnud mingit tahtmist, mingit plaani,
kuid olin sunnitud sellele deemonile vastu seisma.
Koos oma esimese naise ja ühe paariga
saime deemoni sellest tüdrukust välja.
Kui oma kogudusele pärast seda otsa vaatasin,
siis nende silmad olid nagu tõllarattad.
Neil polnud aimugi, et sellised asjad võivad juhtuda.
Ei saa pikemalt sel lool peatuda, kassett on kuskil olemas,
see on esimene kassett sarjas "Vabastamine ja deemonid".
Kuid üritan teile tõestada, et saab olema sügav pimedus,
kuid keset seda pimedust peaks Jumala rahvas särama eredamalt
kui kunagi varem.
Kui vaenlane tuleb kui üleujutus, siis Püha Vaim tõuseb tõesti üles
selle vastu.
Sõna "üles tõusma" on sama kui "minema lennutama".
Kasutan mõlemat: Jumala Vaim tõused selle vastu üles ja
lennutab ta minema.
Taanieli 12 on ettekuulutus lõpuaegadest ja
sama põhimõte tuuakse seal välja.
Toon mitmeid näiteid sellest printsiibist, et näidata teile,
et seda esineb läbi kogu Piibli.
Taanieli 12:1-3, ettekuulutus ütleb: "Ja sel ajal tõuseb Miikael,
see suur vürst (ingel), kes seisab su rahva laste (Iisraeli) eest."
Üks peaingel on määratud just Iisraeli üle valvama.
Pean ütlema, et tal on hetkel käed-jalad tööd täis,
ta teeb oma tööd.
Ma ei tahaks peaingel Miikaeliga konflikti sattuda,
mis tahes poliitilised vaated mul ka poleks,
ma ei tahaks temaga vastamisi seista.
Edasi: "Siis on kitsas aeg, millist pole olnud rahvaste algusest peale.."
See on, nagu eile vaatasime, Matteuse 24,
suur viletsus, mille sarnast pole inimajaloos varem olnud.
Kõigepealt on see Jaakobi probleem, siis ülemaailmne viletsus.
Mainisin, et viletsus ja ahistus tuleb kõigepealt juutide peale,
siis mittejuutide peale.
Seega mittejuutidena nagu minagi, peame tähele panema,
mis Iisraelis toimub, sest järgmisena juhtub see meiega.
Toon näite - terrorism sai alguse Iisraelis,
see oli lihtsalt rünnak Iisraeli vastu.
Tänapäeval kogeb kogu maailm terrorismi mõju.
Loeme edasi, Tn 12:2: "Ja paljud neist, kes magavad mulla põrmus,
ärkavad: ühed igaveseks eluks ja teised teotuseks,
igaveseks põlastuseks. Siis paistavad mõistlikud
nagu taevalaotuse hiilgus, ja need, kes saadavad paljusid õiguse teele,
otsekui tähed ikka ja igavesti." Jällegi sama põhimõte.
Mida pilkasem pimedus, seda eredamalt Jumala sulased säravad.
Võid sa öelda aamen?
Näed, siin on pimedus, siin aga valgus.
Hoopis teistsuguses kontekstis, Matteuse 13,
mis on 7 tähendamissõnaga peatükk.
Üks neist on nisu ja raiheina lugu, kus tuuakse esile
täpselt sama printsiip, loen kiiresti, Matteuse 13:24:
"Taevariik on inimese sarnane, kes külvas oma põllule head seemet.
Aga inimeste magades.." Pane tähele, Jumala rahvas polnud valvel.
"..inimeste magades tuli ta vaenlane ja külvas raiheina nisu sekka
ning läks minema." Ma pole põllunduse spetsialist,
kuid teame, mis nisu on. Raihein on teatud tüüpi umbrohi,
mis näeb nisu moodi välja, kuid ei kanna vilja.
See on väga nisu moodi, neil on raske vahet teha,
kuni vili välja tuleb.
"Kui nüüd oras tärkas ja looma hakkas, tuli ka raihein nähtavale.
Peremehe sulased astusid ta juurde ja ütlesid talle:
"Isand, eks sa külvanud head seemet oma põllule,
kust nüüd tuleb sinna raihein?" Tema lausus neile:
"See on vihamehe töö." Siis küsisid sulased temalt:
"Kas sa tahad, et me läheme ning selle kokku korjame?"
See on nüüd väga tähtis: "Ei, vastas tema,
sest muidu te kisuksite raiheina korjates üles ka nisu."
Nad on väga sarnased, pole lihtne vahet teha.
"Laske mõlemaid ühtmoodi kasvada lõikuseni.."
Siin ongi see printsiib: nisu ja umbrohi kasvavad koos
Jumala kuningriigis kuni lõikuseni.
"..ja lõikuse ajal ma ütlen lõikajaile: "Koguge esmalt raihein
ja siduge kimpu põletamiseks, nisu aga pange kokku mu aita!""
Siis annab Jeesus tõlgenduse: "Hea seemne külvaja on Inimese Poeg.
Põld on maailm.." Pea see meeles,
me vastutus on külvata Jumala Sõna seemet kogu maailma.
"..hea seeme Kuningriigi pojad, raiheinad aga kurja (kuradi) pojad.
Ent vihamees, kes neid külvab, on kurat. Lõikus on ajastu lõpp.."
Väga oluline, need mõlemad kasvavad ajastu lõpuni.
"..lõikajad on inglid." Seda tööd ei usaldata isegi jumalasulastele,
niivõrd keeruline on neil vahet teha.
"Nii nagu nüüd raiheinad korjatakse ja tulega ära põletatakse,
nõnda on ka selle ajastu lõpul. Inimese Poeg läkitab oma inglid
ja need korjavad tema Kuningriigist kõik pahanduse- ja ülekohtutegijad."
"Tema Kuningriigist" tähendab neist, kes peavad end Ta alluvateks.
Ta alluvate seas on aga ka neid, kes pole nisu, vaid raihein ja
nad kogu korjatakse välja enne lõppu.
"..ja viskavad nad tuleahju: seal on ulgumine ja hammaste kiristamine."
Seda väljendit kasutatakse päris mitu korda UTs,
igal pool, kus seda kasutatakse, tehakse seda inimeste kohta,
kes olid täpselt Jumala riigis, seotud jutlustamisega,
kuid kunagi ei andnud oma südant ja elu sellele.
Need inimesed ütlevad siis: pärast kõiki neid aastaid nii lähedal,
olen ikka siin, välja visatud. Nende kibedus saab olema suurem
kui ühegi teise grupi oma, kes välja jääb,
sest nad olid nii lähedal.
Me ei pea rohkem lugema. Kuid näete seda printsiipi?
Nisu ja raihein kasvavad kõrvuti kuni lõikuseni.
Teisisõnu, hea ja kuri lähevad kõrvuti edasi kuni ajastu lõpuni.
Veel üks huvitav mõte on see, et samas kliimas, kus nisu valmib,
valmib ka raihein.
Kui tahad, et nisu valmiks, pead olema nõus, et ka raihein valmib.
Mis need kliimatingimused on, tõlgendatult? Minu vastus:
see on seaduste ja piirangute maha lõhkumine,
mis on iseloomustanud maailma pärast II Maailmasõda
erakordsel viisil - igasugused piirangud ja traditsioonid,
mida inimesed on sajandeid austanud ja pidanud,
eriti just pereelus ja ka koguduses, heideti kõrvale.
Ja kõik võivad oma asja teha. Selline kliima paneb asjad kasvama.
Inimesed pole nii vaoshoitud enam, ei hooli, mis naabrid ütlevad või
üldtuntud käitumismallid. Seega kõik valmib:
inimesed, kelle südamed on Jumala poole, valmivad pühadusse,
kuid inimesed, kes on seadusetud, valmivad seadusetusse.
Kui vaatad seadusetust ja kurjust ja ütled:
kui me vaid ei peaks seda taluma.
Siis pead meeles pidama, et kliima, mis kasvatab raiheina,
teeb ka nisu küpseks.
Enamik piiranguid koguduses, mis kunagi olid, pole enam jõus.
Näiteks 50 aastat tagasi oli koguduses plaksutamine peaaegu patt.
Nüüd võid pea peal ka seista, keegi ei pane väga pahaks.
Väga paljud religioossed tabud on kadunud,
oleme vabad tegema oma asja, olema meie ise.
Kas oleme siis head või oleme seaduseta.
Vaatasime kahte lõikust Ilmutuse 14 peatükis.
Loodan, et mõistad, et toon välja erinevad vaatenurgad,
mis kõik toovad välja sama printsiibi.
Ilmutuse 14:14 on kõigepealt vilja lõikus ja siis viinamarja lõikus.
Viljalõikus on pääste lõikus,
viinamarjalõikus on kohtumõistmise lõikus.
Iisraeli kliimas see ongi nii: viinamarjalõikus on viimane lõikus.
Kõigepealt on oder, siis nisu, ja siis hiljem viinamarjad.
Seega see on Jumala kohtumõistmise lõikus.
Loeme Ilmutuse 14:14, viljalõikus kõigepealt:
"Ma nägin, ennäe: valge pilv, ning see, kes istus pilvel,
oli Inimese Poja sarnane, tal oli kuldpärg peas ning vahe sirp käes."
Usun, et see on Jeesus kui Lõikuse Issand.
Kuldpärg ei ole kuningliku soo kroon, UTs on kahte sorti kroone:
diadeem, mis on kuninglik tunnus, teine on loorberipärg,
mis on tolleaegsete olümpiamängude kuldmedal - võitja märk.
Jeesusel, kui see on Jeesus, on siin kuldne loorberipärg peas,
see on selle märk, kes on võitnud, võitja märk.
Matteuse 9:37-38 ütleb: "Lõikust on palju, töötegijaid aga vähe.
Paluge siis lõikuse Issandat, et ta saadaks töötegijaid välja
oma lõikusele!" See on väga võimas sõna,
sama, mida kasutatakse deemonite välja ajamisel.
Oleme Ruthiga aru saanud, et kui tahad töötegijaid lõikusele saada,
peab neid sinna ajama. Mitte väike õrn tõuge,
sest meis on palju isekust ja hoolimatust,
on vaja tõsist Püha Vaimu tõuget, et inimesi lõikusele saada.
See ingel siin räägib Jeesusele kui lõikuse Issandale
lõikuse kogumise kohta: "Ja üks teine ingel väljus templist,
hüüdes suure häälega sellele, kes istus pilvel:
"Hakka tööle oma sirbiga ning lõika, sest lõikustund on tulnud,
sest ilmamaa lõikus on juba küps." Kreeka keeles on "lõikus on kuiv".
See on nii valmis, et kui seda ära ei lõigata, läheb see kaduma.
"Ja see, kes pilvel istus, pistis oma sirbi ilmamaa külge
ning ilmamaa lõigati paljaks."
Minuteada on see viimane suur pääste lõikus.
Näen vaimusilmas, kuidas see sirp vihiseb üle maailma ja
lõikab miljoneid ja miljoneid hingi Jumala riiki.
Usun, et lähitulevikus, kui lõikus on tõesti juba peal,
saab aasta-paariga rohkem hingi päästetud
kui kõigi aegade peale kokku alates Jeesuse sünnist.
See on lõikuse tund.
Piibel ütleb veel midagi: poeg, kes lõikuse ajal magab,
on oma isale häbiks.
Ära ole poeg või tütar, kes lõikuse ajal magab.
See lõikus on korjatud. Vaatame järgmist -
kohtumõistmise lõikust.
Ilm 14:17 "Üks teine ingel väljus templist taevas
ning temalgi oli vahe sirp. Ja üks teine ingel,
kellel oli meelevald tule üle, tuli altarist.."
Paistab, et tuli oli kohtumõistmise viis.
"..ning hõikas valju häälega sellele, kellel oli vahe sirp:
"Hakka tööle oma vaheda sirbiga ning lõika maha
ilmamaa viinapuu kobarad, sest selle marjad on küpsed!"
See lõikus on ka valmis, raevu ja kohtumõistmise lõikus.
"Ja ingel pistis oma sirbi ilmamaa külge ning lõikas paljaks
ilmamaa viinamäe ning viskas marjad Jumala raevu suurde surutõrde."
Et saada marjadest mahl välja, kaevati välja kivist veinipressid.
Siis pandi marjad surutõrde ja inimesed hüppasid paljajalu ja
purustasid viinamarju, nii et mahl neist välja voolas.
Selleks, et marjadega tegeleda, pidi neid tallama. Marjade tallamine
on pilt Jumala kohtumõistmisest jumalakartmatute suhtes.
Ilmutuse 19 ütleb:
"Tema ise (Jeesus) tallas Kõigeväelise Jumala raevuviina surutõrt."
Viimane salm: "Ja surutõrt sõtkuti väljaspool linna ning
tõrrest voolas välja verd hobuste valjastest saadik
tuhat kuussada vagu maad." 290 kilomeetrit.
Küsin teilt lihtsa küsimuse.
Kas arvad, et see veri on ülekantud tähenduses?
Või on see päris veri?
Usun, et see on päris punane inimveri ja
see on õõvastav mõte.
Veri pritsimas hobuste valjaste kõrguseni, 290 kilomeetrit.
Mul pole selle kohta rohkem midagi öelda.
Jätkame, Ilmutuse 22, kolm salmi,
see on Uue Testamendi viimane peatükk.
Ilm 22:10-12, ingel, kes edastas ilmutuse, räägib:
"Tema ütles mulle: "Ära pane pitseriga kinni
selle raamatu ennustuse sõnu, sest aeg on lähedal!"
Kõigi asjade lõpp on käes. See on hämmastav lause Piiblis:
"Kes teeb ülekohut, tehku veel enam ülekohut,
ning kes on rüve, saagu veelgi rüvedamaks!
Õige tehku veel enam õigust ning püha pühitsegu ennast veel enam!"
Üks tõlge ütleb: Kes on rüve, olgu veelgi rüvedam
ja kes on püha, olgu veelgi püham.
Mõistate, see on tiibade sirutamine.
Need, kes on õiged, peavad saama veel õigemaks ja
need, kes on ülekohtused, saavad veel ülekohtusemaks.
Issand nagu ütleks patustele: laske käia,
näidake meile oma täit pahelisust, sest teil pole palju aega jäänud.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik